Režisierius

Režisierius ( – galva;  – vadovauju) – žmogus, tiesiogiai atsakantis už kino ar televizijos filmo gamybą ir kūrimą, teatro ar radijo spektaklio (laidos) pastatymą.

Režisierius vadovauja darbui, susijusiam su kino filmų, televizijos ar radijo laidų, teatro ar radijo vaidinimų kūrimu taip pat rūpinasi renginių menine visuma. Režisierius atrenka aktorius atskiriems vaidmenims, aptaria su jais vaidmenis ir vadovauja jiems repeticijų metu.

Tačiau režisierius ne visada turi už viską atsakyti. Režisierius dažniausiai renkamas prodiuserio, kurio užduotis atlikti visas sąlygas, kurias pateikia kino studija ar kita kompanija. Režisierius yra universalus specialistas, turintis vizualinę ir plastinę vaizduotę, meninių ir organizacinių gebėjimų, gebantis įkūnyti savo arba prodiuserio ar užsakovo idėjas scenoje ir ekrane.

Televizijos režisierius 
Televizijos režisieriaus specialybė tiesiogiai susieta su technikos plėtra: kuo technika įmantresnė, tuo televizijos režisierius turi daugiau galimybių savo darbą atlikti įdomiau ir šiuolaikiškiau. 

Dažniausiai ne scenaristas ir net ne prodiuseris, bet televizijos režisierius suformuoja galutinį rezultatą, tad žiūrovas žiūri režisieriaus akimis, pamatydamas tai, ką profesionalas „įdėjo“ į kadrą.

Garso režisierius 
Tai žmogus, dirbantis su techniniais garso ir muzikos įrašų aspektais. Jis geba apdoroti, perrašyti, skaitmenizuoti, rekonstruoti, restauruoti, redaguoti, atkurti bei transformuoti garsą pasitelkdamas ekvalizaciją ir elektroninius efektus. Garso režisierius atsakingas už mikrofonų statymą, stiprintuvų ir garso lygio reguliavimą. Jis gali dirbti filmų, radijo bei žaidimų industrijose, televizijoje, muzikos įrašų studijoje, gyvo garso koncertuose ir teatruose.

Kino režisierius 
Kino režisieriaus profesija yra viena iš pagrindinių kino mene. Jis tiesiogiai valdo filmavimo procesus. Kino režisierius privalo realizuoti pagrindinę mintį (ką aš noriu pasakyti ir ką žiūrovas turi suprasti). Jis turi vadovauti aktoriams, operatoriams ir vadovauti filmo montavimo darbams. 

Kino režisierius galima suskirstyti į 8 pagrindines charakteristikas:

 Režisierius, kuris paruošia tik kontūrą ir leidžia aktoriams improvizuoti dialogą (pvz.: Martin Scorsese, Spike Lee, Robert Altman).

 Režisierius, kuris kontroliuoja visus filmo aspektus (pvz.: Akira Kurosawa, Steven Spielberg, Christopher Nolan).

 Režisierius, kuris pats rašo scenarijų (pvz.: Woody Allen, James Cameron, George Lucas).

 Režisierius, kuris bendradarbiauja su ilgalaikiais pasikartojančiais scenaristais (pvz.: Edgar Wright su Simon Pegg, Peter Jackson su Fran Walsh, Yasujiro Ozu su Kogo Noda).

 Režisierius, kuris pats redaguoja savo filmą (pvz.: Akira Kurosawa, Charlie Chaplin, James Cameron).

 Režisierius, kuris pats filmuoja filmą (pvz.: Robert Rodriguez, Nicholas Roeg, Peter Hyams).

 Režisierius, kuris pats pasirodo savo filme kaip aktorius (pvz.: Stan Lee, Peter Jackson, Woody Allen).

 Režisierius, kuris pats pastato garso takelį (pvz.: Charlie Chaplin, John Carpenter, Robert Rodriquez).

Vaizdo klipų režisierius 
Vaizdo klipų režisierius sugalvoja artistinius ir dramatinius aspektus klipe, iki kol nurodo klipo veiksmą, techine komandą, aktorius, modelius ir šokėjus. Jie gali ir pasirodyti, ir nepasirodyti pačiam klipo veiksme.

Šaltiniai 

 http://www.zurnalai.vu.lt/zurnalistikos-tyrimai/article/view/7413

 https://www.thebalance.com/what-is-a-sound-engineer-2460937

 Шабалина Т. Режиссёр. — Энциклопедия «Кругосвет»

 Режиссёр // Театральная энциклопедия (под ред. С. С. Мокульского). — : Советская энциклопедия, 1961—1965. — Т. 3.
Profesijos

de:Regisseur
is:Leikstjóri
kk:Режиссер
li:Regisseur
nl:Regisseur
pl:Reżyser
sh:Režija
tr:Yönetmen